Diari Oficial de la Generalitat Valenciana


Sumari del DOGV 3807, del 03-08-2000 (2000/5893)

RESOLUCIÓ de 10 de juliol de 2000, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni de Col·laboració entre la Conselleria d'Agricultura, Pesca i Alimentació i l'Institut de Crèdit Oficial, d'acord amb el Reial Decret Llei 20/1999, de 3 de desembre, sobre la línia de préstecs per a pal·liar els efectes de la sequera en el cultiu de l'ametler.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/5893


Data del document
:   10-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * sequera
    * cooperació administrativa
    * fruit de corfa
    * entitat de crèdit

RESOLUCIÓ de 10 de juliol de 2000, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni de Col·laboració entre la Conselleria d'Agricultura, Pesca i Alimentació i l'Institut de Crèdit Oficial, d'acord amb el Reial Decret Llei 20/1999, de 3 de desembre, sobre la línia de préstecs per a pal·liar els efectes de la sequera en el cultiu de l'ametler. [2000/Q5893]
  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació i l'Institut de Crèdit Oficial, el 7 de juny de 2000, un Conveni de Col·laboració d'acord amb el Reial Decret Llei 20/1999, de 3 de desembre, sobre la línia de préstecs per a pal·liar els efectes de la sequera en el cultiu de l'ametler, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0435/2000, i que figura com a annex d'aquesta resolució.
  
València, 10 de juliol de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de Col·laboració entre la Conselleria d'Agricultura, Pesca i Alimentació i l'Institut de Crèdit Oficial, d'acord amb el Reial Decret Llei 20/1999, de 3 de desembre, sobre la línia de préstecs per a pal·liar els efectes de la sequera en el cultiu de l'ametler
  
València, 7 de juny de 2000
  
Reunits
  
D'una banda, la Generalitat Valenciana, representada a l'efecte d'aquest conveni per la senyora Maria Àngels Ramón-Llin i Martínez, consellera d'Agricultura, Pesca i Alimentació, de la Generalitat Valenciana, facultada per a aquest acte mitjançant l'Acord de data 6 de juny de 2000, del Govern Valencià, en nom i representació d'aquesta conselleria, amb seu a València (Amadeu de Savoia, número 2 i codi d'identificació fiscal V8254128E).
  
De l'altra, l'Institut de Crèdit Oficial, representat pel senyor José Gasset Loring, president de l'Institut de Crèdit Oficial en virtut del nomenament en el Consell de Ministres de data 22 d'octubre de 1999 (BOE número 254, de 24 d'octubre), en nom i representació de l'institut esmentat, amb seu a Madrid (passeig del Prado, número 4, i codi d'identificació fiscal número X6293004U). Actua en aquest acte d'acord amb les facultats que li confereix l'article 3.4 del Reial Decret Llei 20/1999, de 3 de desembre, d'adopció de mesures urgents per a reparar els danys produïts per la sequera en els cultius llenyosos.
  
Exposen
  
1. Que la situació de sequera que es pateix al llarg de l'actual any climàtic ha provocat greus danys en alguns cultius llenyosos, amb especial repercussió en els cultius de l'ametler, i ha afectat no sols la producció de l'any sinó el mateix arbratge, motiu que ha originat un alt percentatge de mort o debilitament dels arbres, que repercutirà en la producció del pròxim any.
  
2. Que atesa aquesta situació, amb la finalitat de contribuir a pal·liar les conseqüències de la sequera produïdes en el cultiu de l'ametler, es va considerar necessària l'adopció d'un conjunt de mesures de caràcter urgent.
  
3. Que entre les mesures que cal prendre es troba la posada en marxa d'una línia de préstecs, específics i bonificats, continguda en el Reial Decret Llei 20/1999, de 3 de desembre, d'adopció de mesures urgents per a pal·liar els danys produïts per la sequera en els cultius llenyosos. Que mitjançant l'Ordre de 17 de desembre de 1999, del Ministeri d'Agricultura, Pesca i Alimentació, es delimiten els àmbits territorials en els quals la situació de sequera es considera de gravetat amb vista a l'aplicació de les mesures previstes. Les previsions pressupostàries disposades en l'article 74.4 de la Llei General Pressupostària, corresponents al pagament derivat de les obligacions contretes en aquest conveni, estan contingudes en l'esmentat Reial Decret Llei 20/1999, de 3 de desembre.
  
4. Que la Conselleria d'Agricultura, Pesca i Alimentació, de la Generalitat Valenciana (des d'ara CAPA), en el marc de les seues competències, té establida una política de suport als titulars d'explotacions agràries de la Comunitat, com a mesura coordinada amb allò que s'estableix en el Reial Decret Llei 20/1999, de 3 de desembre, pel quals es prenen noves mesures per a pal·liar els efectes produïts per la sequera en el cultiu de l'ametler.
  
5. Que l'Institut de Crèdit Oficial (des d'ara ICO), de conformitat amb les funcions que li són pròpies, i en el desplegament del Reial Decret Llei 20/1999, de 3 de desembre, ha procedit, amb data 8 de març de 2000, a la firma d'un Conveni de Col·laboració amb el Ministeri d'Agricultura, Pesca i Alimentació (MAPA), pel qual s'instrumenta una línia de finançament per import de 8.353.356.367 de pessetes/75.157.898,13 euros, els interessos de la qual seran bonificats pel MAPA en un 50%, destinada a afrontar les reduccions en el rendiment de les explotacions dedicades al cultiu de l'ametler.
  
6. Que entre les mesures preses per la Conselleria d'Agricultura, Pesca i Alimentació, s'estableix una bonificació d'un punt d'interés als préstecs que es concedisquen a través de la mencionada línia de finançament, d'acord amb el que s'estipula en el Reial Decret Llei 20/1999, de 3 de desembre, i l'Ordre de 29 de febrer de 2000, de la Conselleria d'Agricultura, Pesca i Alimentació.
  
7. Que atesa la confluència d'objectius existents entre els instruments dissenyats per la Conselleria d'Agricultura, Pesca i Alimentació i els préstecs concedits a l'empara de l'esmentada línia de finançament de l'ICO, les dues parts acorden firmar aquest Conveni de Col·laboració, d'acord amb les següents,
  
Estipulacions
  
Primera
  
L'objecte d'aquest conveni és definir els termes i les condicions de col·laboració establits entre la Conselleria d'Agricultura, Pesca i Alimentació, de la Generalitat Valenciana, i l'ICO, de manera que permeta fer compatibles els objectius perseguits, en el marc del que es disposa en el Reial Decret Llei 20/1999, de 3 de desembre, desplegat per l'Ordre Ministerial de 17 de desembre de 1999, per la qual es delimiten els àmbits territorials en què la situació de sequera es considera de gravetat amb vista a l'aplicació de les mesures previstes, i l'Ordre de 29 de febrer de 2000, de la Conselleria d'Agricultura, Pesca i Alimentació, que estableix el procediment per a la concessió d'aquestes, en l'àmbit de la Comunitat Valenciana.
  
Segona
  
Aquest Conveni de Col·laboració serà d'aplicació en l'àmbit territorial de la Comunitat Valenciana, en els municipis i nuclis de població inclosos en l'àmbit d'aplicació del Reial Decret Llei 20/1999, de 3 de desembre, desplegat per l'Ordre Ministerial de 17 de desembre de 1999.
  
Tercera
  
La vigència d'aquest conveni s'estableix des de la firma fins a la total extinció de les operacions que s'hi acullen.
  
Quarta
  
Les condicions de la línia de finançament instrumentada per l'ICO, en desplegament del Reial Decret Llei 20/1999, de 3 de desembre, sobre la qual serà d'aplicació la subvenció acordada per la Conselleria d'Agricultura, Pesca i Alimentació, de la Generalitat Valenciana, són les següents:
  
- Import de la línia: l'import de la línia de finançament serà de 2.694.208.816 de pessetes/72.292.471,13 euros, per part del MAPA, i de 39.785.215 de pessetes/300.506,05 euros per part de la CAPA.
  
- Beneficiaris finals: titulars d'explotacions agràries de la Comunitat Valenciana que cultiven ametlers afectats per la sequera i que complisquen el que s'estableix en el Reial Decret Llei 20/1999 i la resta de disposicions que el despleguen i el complementen.
  
- Àmbit d'aplicació: en l'àmbit de la Comunitat Valenciana, els termes municipals i les zones que figuren en l'annex de l'Ordre Ministerial de 17 de desembre de 1999, que desplega el Reial Decret Llei 20/1999, i en la correcció d'errades de la mencionada ordre (BOE número 312, de 30.12.1999).
  
- Import finançament: l'import màxim de cada préstec serà el que figure en el certificat de reconeixement de drets expedit per la CAPA. En qualsevol cas no se superaran els 4.000.000 de pessetes/24.040,48 euros per persona física, comunitat de béns o persones jurídiques distintes de les societats agràries de transformació (SAT) o cooperatives; ni els 24.677.682 de pessetes/120.202,42 euros per persona jurídica sota la forma de SAT o cooperativa.
  
Els beneficiaris dels préstecs que siguen alhora beneficiaris de préstecs anteriors regulats per a anàloga finalitat, han d'estar al corrent del pagament d'aquests, situació que serà verificada per les entitats financeres en el moment de la sol·licitud.
  
- Termini: cinc anys, inclòs un any de carència en el pagament del principal.
  
- Tipus de cessió: variable: referència Euribor a tres mesos. S'entén per Euribor a l'efecte d'aquest conveni, per a les disposicions, liquidacions i préstecs als beneficiaris finals, el tipus d'interés que apareix en la pantalla Reuter, Euribor tres mesos Act/360, de les 11.00 del matí del dia en què l'ICO publica els tipus d'aplicació per a la quinzena següent o, en cas contrari, el que reflectisca l'oferta real de mercat, expressat amb tres decimals.
  
- Tipus al beneficiari: variable: referència Euribor a tres mesos (segons definició d'Euribor recollida en el paràgraf anterior) més un marge d'intermediació màxim d'un punt, amb revisió trimestral, llevat de les bonificacions que, si s'escau, s'apliquen.
  
- Cancel·lació anticipada: permesa, coincidint amb una data de revisió.
  
- Risc amb els beneficiaris: és assumit per les entitats financeres mitjanceres.
  
- Bonificació: la CAPA bonificarà un punt d'interés als préstecs que es formalitzen acollits a les condicions de la línia de finançament instrumentada per l'ICO, en els termes establits en el Reial Decret Llei 20/1999, de 3 de desembre de 1999.
  
Aquesta bonificació, concedida per la CAPA, serà compatible, en qualsevol cas, amb l'atorgada pel MAPA.
  
Cinquena
  
A l'efecte de determinar els beneficiaris d'aquesta línia de préstecs, com també l'import màxim de finançament, la Conselleria d'Agricultura, Pesca i Alimentació, de la Generalitat Valenciana, expedirà un certificat del reconeixement de drets per a l'interessat.
  
La Conselleria d'Agricultura, Pesca i Alimentació comunicarà a l'ICO la documentació necessària que ha de presentar el beneficiari en la seua sol·licitud, de la qual, al seu torn, s'informarà a les entitats financeres que subscriguen contractes de finançament.
  
Així mateix, la Conselleria d'Agricultura, Pesca i Alimentació remetrà a l'ICO la llista de beneficiaris, en la qual es recollirà l'import màxim de finançament que pot sol·licitar l'interessat.
  
Sisena
  
La Conselleria d'Agricultura, Pesca i Alimentació subvencionarà amb un punt d'interés els préstecs formalitzats i acollits a les condicions de la línia de finançament instrumentada per l'ICO.
  
Les subvencions corresponents a la Conselleria d'Agricultura, Pesca i Alimentació es concediran a càrrec de l'aplicació pressupostària 79.67.27.2496.202.63.4, línia 404/000/2000, «Protecció de la renda dels agricultors». L'import global màxim d'aquestes serà de 08.531.971 de pessetes/300.506,05 euros per a les cinc anualitats (2000-2004). S'acordarà en aquest acte el pagament anticipat de la bonificació corresponent als venciments pendents, per al qual es calcularà un import equivalent actualitzat amb una taxa d'actualització anual igual al tipus d'interés aplicat al préstec per al primer venciment.
  
Setena
  
A l'efecte que la Conselleria d'Agricultura, Pesca i Alimentació puga concedir i fer efectives les ajudes addicionals que es concediran a l'empara d'aquest conveni, l'ICO comunicarà a la conselleria:
  
- En primer lloc, la relació d'entitats financeres que han signat el contracte de finançament amb l'ICO.
  
- En segon lloc, certificarà, amb periodicitat mensual, les operacions de préstec formalitzades i comunicades per les entitats financeres col·laboradores, i hi inclourà els extrems següents:
  
· Identificació de la línia.
  
· Identificació del beneficiari.
  
· CNAE (sector de l'activitat).
  
· Entitat financera col·laboradora.
  
· Import del préstec finançat.
  
· Condicions financeres de l'operació.
  
- Finalment, l'ICO informarà a la Conselleria d'Agricultura, Pesca i Alimentació dels expedients que hagen estat revocats i els motius que aconsellen aquesta decisió.
  
Per la seua part, la Conselleria d'Agricultura, Pesca i Alimentació comunicarà a l'ICO les operacions a les quals s'ha pagat l'ajuda concedida per aquesta conselleria i, si s'escau, aquellas a les quals se n'ha denegado el pagament i els motius que provoquen aquesta decisió.
  
Vuitena
  
Aquestes subvencions seran pagades per l'organisme competent de la Conselleria d'Agricultura, Pesca i Alimentació, d'una sola vegada, a través de l'entitat financera col·laboradora, i serà aplicable, en qualsevol cas, a l'amortització anticipada parcial del principal del préstec.
  
En el cas de cancel·lacions o amortitzacions parcials dels préstecs, l'entitat financera reintegrarà a la Conselleria d'Agricultura, Pesca i Alimentació la part de subvenció que corresponga. El beneficiari de la subvenció que s'acull a aquest cas haurà de tornar a l'entitat financera el principal pendent més l'import corresponent a la subvenció pagada i no meritada.
  
Novena
  
L'ICO procedirà a la comunicació d'aquest conveni a les entitats financeres col·laboradores de la línia de finançament.
  
Deu
  
Les pòlisses dels préstecs formalitzats per les entitats financeres col·laboradores inclouran, de forma expressa, que l'operació forma part d'aquest conveni i l'obligació de procedir al reemborsament, per part del beneficiari, de la subvenció pagada en cas d'incompliment de les finalitats per a les quals l'operació va ser concedida.
  
Onze
  
Els beneficiaris podran sol·licitar fons fins al 15 de juny de 2000 a les entitats financeras; la data límit de les disposicions serà el 15 de juliol de 2000.
  
Dotze
  
Es constituirà una comissió mixta de seguiment, formada per representants de l'ICO i de la Conselleria d'Agricultura, Pesca i Alimentació, encarregada de coordinar i garantir les actuacions dels organismes respectius i l'agilitat i eficàcia de les operacions.
  
Tretze
  
Qualsevol controvèrsia que puga sorgir entre les parts convenients durant l'execució del conveni serà resolta per la jurisdicció contenciosa administrativa, d'acord amb la llei reguladora, Llei 29/1998, de 13 de juliol.
  
Catorze
  
Aquest conveni podrà ser denunciat per qualsevol de les parts, amb un preavís mínim d'un mes, en cas d'incompliment d'alguna de les seues clàusules.
  
Quinze
  
Cada pàgina d'aquest document ha estat convenientment visada pel senyor Pedro Rodríguez Perucha, gerent de línies de mediació de l'ICO, i pel senyor Vicente Peris Alcayde, cap de l'Àrea de Garantia Agrària de la Direcció General de Producció Agrària.
  
I com a prova de conformitat, les parts subscriuen aquest conveni, en triple exemplar i a un sol efecte, en el lloc i la data indicats en l'encapçalament.
  
Conselleria d'Agricultura, Pesca i Alimentació: Maria Àngels Ramón-Llin i Martínez.